Crotz de Sant Jòrdi

La Crotz de Sant Jòrdi (en catalan: Premi Creu de Sant Jordi) es una distincion autrejada per la Generalitat de Catalonha. Establit l'an 1981 a partir del Decret 457/1981 del 18 de decembre, a per tòca de recompensar «las personas naturalas o juridicas que, per sos merits, an prestat de servicis remirables per Catalonha dins la defensa de son identitat o, mai generalment, sul plan civic e cultural». 

Deu son nom a Sant Jòrdi, sant patron de Catalonha e utiliza dins sa simbolica la Crotz de Sant Jòrdi, presenta sus la bandièra de Barcelona e tanben d'Anglatèrra o mai de Georgia.

La crotz de Sant Jòrdi es un guerdon que foguèt realizat per l'orfèbre Joaquim Capdevila i Gaya.

E mai se la crotz es una recompensa de las mai prestigiosas es, protocollàriament, d'un reng inferior a la Medalha d'Aur de la Generalitat de Catalonha. 

Categoria:Guerdon de la Generalitat de Catalonha